Στη σύλληψη 28χρονου Ιρανού που μεταμφιεζόταν ως αστυνομικός και πουλούσε ναρκωτικά στο κέντρο της Αθήνας προχώρησε χθες Δευτέρα (9-10) η Αστυνομία στην πλατεία Βάθη.

Ειδικότερα ο 28χρονος φορούσε γιλέκο με την ένδειξη «POLICE» το οποίο ήταν γεμάτο με ηρωίνη, κρυμμένη μέσα σε ειδικά ραμμένες κρύπτες, προκειμένου να την προωθεί σε διάφορους χρήστες στο κέντρο της Αθήνας.

Ο άνδρας συνελήφθη από αστυνομικούς της Ομάδας Ασφαλείας της Υποδιεύθυνσης Περιπολιών της Αστυνομίας Αθηνών, κατηγορούμενος για παράβαση της νομοθεσίας περί ναρκωτικών, περί όπλων και για αντιποίηση.

Στην κατοχή του, μετά από έλεγχο 11 κομμάτια ηρωίνης σε βραχώδη μορφή, συνολικού βάρους 6,8 γραμμαρίων, ένα αυτοσχέδιο μαχαίρι και 81 ευρώ.

Σε βάρος του 28χρονου σχηματίστηκε σχετική ποινική δικογραφία αυτόφωρης διαδικασίας, από το Τμήμα Ασφαλείας Ομονοίας και θα οδηγηθεί στον Εισαγγελέα Πρωτοδικών Αθηνών.

Πηγή: skai.gr